cyanic-selkie/wikianc huggingface dataset:
প্রত্যক্ষ কর
থাম্ব|কর দলিল। প্রত্যক্ষ কর হলো দেশের নাগরিকের আয় ও সম্পদের ওপর নির্দিষ্ট হারে আদায়কৃত সরকারি রাজস্ব। এর বিপরীতে রয়েছে পরোক্ষ কর বা মূল্য সংযোজন কর যা পণ্য ও সেবা উৎপাদন ও বিক্রয়, আমদানী ও রপ্তানী এবং অভ্যন্তরীণ ব্যবসায়-বাণিজ্যের ওপর আরোপ করা হয়।প্রত্যক্ষ কর সাধারণত দুই প্রকার হয়ে থাকে যথা- আয়কর এবং সম্পদ কর। বাৎসরিক আয়ের ভিত্তিতে আদায়যোগ্য করের নাম আয় কর। অন্যদিকে অর্থবৎসর শেষে অর্জ্জিত সম্পদের ওপর আরোপিত করের নাম সম্পদ কর। সকল করের দায়ভার দেশের নাগরিককেই বহন করতে হয়। প্রত্যক্ষ করের ক্ষেত্রে নাগরিক তার ওপর ধার্য করা কর সরাসরি সরকারী কোষাগারে জমা করেন। অন্যদিকে পরোক্ষ কর পণ্য উৎপাদন বা বিক্রয়ের সময় মূল্যের সাথে সংযোজিত থাকে যেটা ক্রেতা অর্থাৎ জনগণকেই পরিশোধ করতে হয়। আদায়কৃত কর ব্যবসায়ী কর্তৃক সরকারী কোষাগারে জমা দেয়া হয়।
প্রত্যক্ষ করের গুরুত্ব
বাংলাদেশের অর্থনীতি প্রত্যক্ষ করে অবদান তুলনামূলকভাবে কম। ২০০৯-১০ অর্থবছসরের প্রথম নয় মাসে সর্বমোট কর রাজস্ব আদাযের পরিমাণ ছিল ৪১, ৪৫০ কোটি টাকা। এর মধ্যে প্রত্যক্ষ করের পরিমাণ ছিল ১০,১০০ কোটি টাকা বা ২৪ শতাংশ মাত্র। প্রত্যক্ষ করের অনুপাত ২০০৭-০৮ অর্থবৎসরে ছিল ২২ শতাংশ। দেখা যায় সম্প্রতিকালে পরোক্ষ করের তুলনায প্রত্যক্ষ করের প্রবৃদ্ধি বেশি হয়েছে। ব্যাপক আয়কর ফাঁকির কারণে প্রত্যক্ষ করের প্রবৃদ্ধি আশানুরূপ হচ্ছে না বলে ধারণা করা হয়।
অন্য দিকে সর্বমোট প্রত্যক্ষে করে আয় করের পরিমাণ ৯৭ শতাংশ।
শহীদ ডা. মিলন দিবস
ডা. শামসুল আলম খান
ডা. শামসুল আলম খান মিলনকে সচরাচর শহীদ ডা. মিলন হিসাবে অভিহিত করা হয়। তার মত্যুকে মহান আত্মত্যাগ হিসাবে গণ্য করা হয়। মৃত্যুকালে পেশায় চিকিৎসক শামসুল আলম খান মিলন ঢাকা মেডিকেল কলেজের শিক্ষক হিসাবে নিয়োজিত ছিলেন। এছাড়া তিনি ছিলেন বাংলাদেশ মেডিকেল এসোসিয়েশনের তৎকালীন যুগ্ম-মহাসচিব।
ডা. মিলনের জন্ম ১৯৫৭ খ্রিষ্টাব্দের ২১ আগস্ট ঢাকা হলি ফ্যামিলি হাসপাতালে। ১৯৭৩ খ্রিষ্টাব্দে তিনি সরকারী বিজ্ঞান কলেজ থেকে শিল্পকলা (ইন্ডাস্ট্রিয়াল আর্টস) বিভাগে ২য় স্থান অধিকার করে এসএসসি পাস করেন। ১৯৭৫ খ্রিষ্টাব্দে তিনি এইচএসসি পাশ করেন নটরডেম কলেজের ছাত্র হিসাবে। এর পর চিকিৎসক হওয়ার লক্ষ্য নিয়ে তিনি ঢাকা মেডিকেল কলেজে ভর্তি হন (ব্যাচ কে-৩৪)। ১৯৮৩ খ্রিষ্টাব্দে তিনি এমবিবিএস ডিগ্রী লাভ করেন ও ডাক্তারী পেশায় যোগ দেন।
ঘটনার বিবরণ
ঘটনাকালে দেশব্যাপী রাজপথ-রেলপথ অবরোধ আন্দোলন চলছিল। ২৭ নভেম্বর ১৯৯০ তারিখে বাংলাদেশ মেডিকেল এসোসিয়েশনের একটি সভায় যোগ দিতে রিকশাযোগে পিজি হাসপাতালে (বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) যাচ্ছিলেন ডা. মিলন। ঢাকা বিশ্ববিদ্যালয়ে টিএসসি এলাকা অতিক্রমকালে সন্ত্রাসীরা তার ওপর গুলি চালায়। তাৎক্ষণিকভাবে তার মৃত্যু হয়। তাকে ঢাকা মেডিক্যাল কলেজ চত্বরে দাফন করা হয়।
উদযাপন
বাংলাদেশ ডাক বিভাগ ডা. শামসুল আলম খান মিলনের স্মরণে একটি ২ টাকা মূল্যমানের ডাক টিকিট প্রকাশ করেছে। ১৯৯১ থেকে প্রতিবছর রাজনৈতিক ও চিকিৎসক সংগঠনসমূহ বিভিন্ন কর্মসূচীর মধ্য দিয়ে ডা. মিলন দিবস পালন করে। বিভিন্ন কর্মসূচীর মধ্যে থাকে শোকের প্রতীক কালো ব্যাজ ধারণ, ঢাকা মেডিক্যাল কলেজ চত্বরে ডা. মিলনের কবরে পুষ্পমাল্য অর্পণ, আলোচনা সভা ইত্যাদি।
আর্চ লিনাক্স
আর্চ লিনাক্স (বা আর্চ) নমনীয়তা ও মিনিমালিজমের জন্যে, একইসাথে এর তূলনামূলক কঠিন কনিফিগারেশন ব্যবস্থার জন্যে পরিচিত একটি গ্নু/লিনাক্স অপারেটিং সিস্টেম। এটি এক্স৮৬-৬৪ স্থাপত্যের কম্পিউটারের উদ্দেশ্যে নির্মিত একটি লিনাক্স ডিস্ট্রিবিউশন ।
আর্চ লিনাক্স মূলত বিনামূল্যের উন্মুক্ত উৎসের সফটওয়্যার নিয়ে গঠিত, এবং যেকাওকে এর উন্নয়নে অংশগ্রহণ সুযোগ প্রদান করে ।
আর্চের উন্নয়ন "কিস" ("KISS", তথা "keep it simple, stupid") নীতি অনুসরণ করে, এবং সুরুচি, কোডের সঠিকতা, সংযত গঠন ও সরলতাকে বেশি গুরুত্ব দেয়া হয়। আর্চ তার ব্যবহারকারী থেকে আশা করে যে সে সিস্টেমের গঠন ও কর্মপদ্ধতি জানার জন্য আগ্রহী হবে । আর্চের জন্য লেখা প্যাকেজ ম্যানেজার প্যাকম্যান (pacman) দ্বারা সিস্টেমে সফটওয়্যার প্যাকেজ সংযোজন, বিয়োজন ও হালনাগাদ করা হয়।
আর্চলিনাক্সের সহায়ক নির্দেশিকা ও ব্যবহারবিধির একটি বিশদ লিখিত সংকলন রয়েছে, যা আর্চউইকি নামে পরিচিত এবং সর্বসাধারণের অংশগ্রহণে গড়ে উঠেছে ।
ইতিহাস
২০০২ সালের মার্চে ক্রুক্স (CRUX) নামক অন্য একটি সংযত ডিস্ট্রিবিউশন দ্বারা উৎসাহিত হয়ে জুড ভিন আর্চ লিনাক্স তৈরি শুরু করেন। নিজস্ব সময়স্বল্পতার কারণে তিনি ২০০৭ এর ১ অক্টোবর আর্চের নেতৃত্ব আরন গ্রিফিনকে হস্তান্তর করেন।
আর্চ শুরুর দিকে কেবল ৩২-বিটের এক্স৮৬ সিপিইউ এর জন্য তৈরি হত। ২০০৬ এর এপ্রিলে প্রথম ৬৪-বিটের তথা এক্স৮৬_৬৪ সমর্থিত ইনস্টলযোগ্য আইএসও প্রকাশিত হয়। ২০১৭ সালের জানুয়ারিতে আই৬৮৬ সমর্থন বন্ধ করার ঘোষণা দেয়া হয়, এবং ফেব্রুয়ারিতে আই৬৮৬ সমর্থিত সর্বশেষ আইএসও প্রকাশিত হয় । ২০১৭ এর নভেম্বরে ৩২-বিট বা আই৬৮৬ সমর্থন সম্পূর্ণরূপে বিলোপ করা হয় ।
রিপোজিটরির নিরাপত্তা
আর্চ লিনাক্সের প্যাকেজ ম্যানেজার প্যাকম্যান (pacman) ৪.০.০ সংস্করণের পূর্বে ডিজিটাল স্বাক্ষরিত প্যাকেজ সমর্থন করত না । ডাউনলোড ও ইনস্টল এর সময় প্যাকম্যান প্যাকেজ ও মেটাডেটার বিশুদ্ধতা পরীক্ষা করত না, যার ফলে অনধিকার-পরিবর্তিত প্যাকেজ ও ক্ষতিকারক রিপোজিটরি একটি বড় নিরাপত্তা ঝুঁকি ছিল । প্যাকম্যান এর ৪র্থ সংস্করণে প্যাকেজের বিশুদ্ধতা যাচাইয়ের সুবিধা যুক্ত হয় কিন্তু তা প্রাথমিকভাবে চালু করা ছিল না। ২০১১ এর নভেম্বর হতে নতুন তৈরিকৃত সকল প্যাকেজের জন্য নিরাপত্তামূলক ডিজিটাল স্বাক্ষর বাধ্যতামূলক করা হয়। ২০১২ এর ২১ মার্চ পর্যন্ত মূল রিপজিটরির প্রতিটি প্যাকেজ ডিজিটাল স্বাক্ষরসম্বলিত রয়েছে ।
২০১২ এর জুনে প্যাকেজের স্বাক্ষর সুবিধা আনুষ্ঠানিকভাবে শুরু হয় এবং ইনস্টলের সময় চালু করা অবস্থায় রাখা থাকে ।
গঠন ও মূলনীতি
আর্চ প্রধানত বাইনারি প্যাকেজভিত্তিক। এর প্যাকেজগুলো বর্তমান হার্ডওয়্যারের সর্বোচ্চ সুবিধা পাবার উদ্দেশ্যে এক্স৮৬ ৬৪ মাইক্রোপ্রসেসরের জন্য তৈরি হয়। তাছাড়া স্বয়ংক্রিয়ভাবে প্যাকেজ তৈরি করার জন্য এতে আর্চ বিল্ড সিস্টেম নামের সুবিধা আছে, যা পোর্টস বা ইবিল্ড প্রক্রিয়ার অনুরূপ।
আর্চ লিনাক্স গঠনের দিক থেকে সরলতাকে গুরুত্ব দেয়, যেন এমন একটি পরিবেশ তৈরি করা যায় যা ব্যবহারকারীর কাছে সহজবোধ্য; এজন্য চাকচিক্যপূর্ণ ও পয়েন্ট-অ্যান্ড-ক্লিক গ্রাফিকাল ইউজার ইন্টারফেস প্রভৃতি সরবরাহ করা হয় না। উদাহরণস্বরূপ, আর্চের কোন নির্ধারিত গ্রাফিকাল ডেস্কটপ নেই, এমনকি প্যাকেজ ম্যানেজারেরও কোন নির্বাচিত গ্রাফিকাল ফ্রন্ট-এন্ড নেই। সিস্টেমের কনফিগারেশনের জন্য আর্চে টার্মিনাল কমান্ড এবং পরিষ্কার, সুবিন্যস্ত কনফিগারেশন ফাইলসমূহকেই অগ্রাধিকার দেয়া হয় । এজন্য "সুদক্ষ ও কমান্ড লাইনের নির্ভীক ব্যবহারকারীদের" ডিস্ট্রো হিসেবে আর্চ সুপরিচিত ।
- আরন গ্রিফিন
ইনস্টল
থাম্ব|আর্চ লিনাক্স ইনস্টলেশনের নিওফেচ আউটপুট আর্চ লিনাক্সের ওয়েবসাইটে আইএসও ইমেজ সরবরাহ করা হয়, যা সিডি বা ইউএসবি হতে ইনস্টলযোগ্য। হার্ড ড্রাইভ প্রস্তুত করার পরে  নামের একটি স্ক্রিপ্ট দিয়ে মূল সিস্টেম ইনস্টল করা হয় । মূল সিস্টেমের বহির্ভূত প্যাকেজ ইনস্টল করার জন্য pacstrap বা ইনস্টলকৃত সিস্টেমে প্রবেশ করে প্যাকম্যান ব্যবহার করা যায়।
সিডি বা ইউএসবির বিকল্প উপায় হিসেবে অন্য একটি লিনাক্স সিস্টেম হতে প্যাকম্যান প্রোগ্রামটি ব্যবহার করেও ইনস্টল সম্পন্ন করা সম্ভব । অভীষ্ট ড্রাইভ পার্টিশনটি মাউন্ট করার পর প্যাকস্ট্র্যাপ বা উপযুক্ত কমান্ড লাইন আর্গুমেন্টসহ (মাউন্টকৃত ফোল্ডারটিকে প্যাকেজ ইনস্টলের আদিপথ ধরে নিয়ে) প্যাকম্যানের সাহায্যে মূল সিস্টেম এবং অন্যান্য প্রয়োজনীয় প্যাকেজ ইনস্টল করা সম্ভব। অন্য একটি সিস্টেমের অধীন কোন অস্থায়ী মাউন্টপয়েন্ট বা ইউএসবি ড্রাইভে আর্চ ইনস্টল করার জন্য এই প্রক্রিয়া কার্যকর।
যে পদ্ধতিতেই ইন্সটল করা হোক না কেন, নতুন সিস্টেমটি পুরোপুরি প্রস্তুত করার জন্য আরও কিছু ধাপ পূরণ করতে হয়; বিশেষত বুটলোডার ইনস্টল করা প্রারম্ভিক র‌্যাম ফাইলসিস্টেম তৈরি করা, সময় ও ভাষা নির্বাচন করা, এবং অন্যান্য ব্যবস্থাপনা।
প্যাকেজ ব্যবস্থাপনা
আর্চলিনাক্সের রিপজিটরিতে সোর্স ও বাইনারি প্যাকেজের সংখ্যা ডেবিয়ানের রিপজিটরির সমতুল্য। বর্তমানে একমাত্র সমর্থিত বাইনারি প্লাটফর্ম এক্স৮৬_৬৪।
প্যাকম্যান
প্যাকম্যান, প্যাকেজ ম্যানেজারের সংক্ষিপ্ত রূপ,জুড ভিনেত কর্তৃক ডেভেলপকৃত আর্চ লিনাক্সের প্যাকেজ ম্যানেজার। এটার মূল উদ্দেশ্য আর্চকে তাদের ডিপেন্ডেন্সি ট্র‍্যাক করতে নিজস্ব প্যাকেজ ম্যানেজার প্রদান করা। এটা সি প্রোগ্রামিং ভাষায় লেখা হয়েছে।
রিপজিটরি
নিচের প্রাতিষ্ঠানিক বাইনারি রিপোজিটরিসমূহ বর্তমানে রয়েছে: এর সাথে সাথে testing রিপোজিটরিসমূহ রয়েছে যাতে অন্য রিপোজিটরিতে যাবে এমন প্যাকেজগুলো সেখানে যাওয়ার পূর্বে এখানে থাকে, বর্তমানে নিচের "testing" রিপোজিটরিসমূহ আছে:
"testing"-এর প্যাকেজসমূহ যাতে না ভাঙ্গে তাই রিবিল্ডের জন্য "staging" রিপোজিটরি রয়েছে।
সেলেস্তে মুচি
সেলেস্তে মুচি (জন্ম ১১ আগস্ট ১৯৯৯) একজন অস্ট্রেলীয় ক্রীড়াবিদ। তিনি ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ৪ × ১০০ মিটার রিলে ইভেন্টে প্রতিদ্বন্দ্বিতা করেছিলেন।
দেবশ্রী রায়
দেবশ্রী রায় (জন্ম: ৮ আগস্ট, ১৯৬২) একজন ভারতীয় বাঙালি অভিনেত্রী, নৃত্যশিল্পী, নৃত‍্য পরিকল্পক, রাজনীতিবিদ ও পশু-অধিকার সংরক্ষক। তিনি নটরাজ দলের কর্ণধার। তিনি ভারতীয় লোকনৃত্যকে পাশ্চাত্য মঞ্চে উপস্থাপনা করেন এবং ধ্রুপদী ও লোকনৃত্যের সংমিশ্রণে এক অপূর্ব নৃত্যকৌশলী রচনা করেন। তিনি বাংলা ছায়াছবির অন্যতম সফল ও জনপ্রিয় একজন অভিনেত্রী। তিন দশকের বেশি সময় ধরে দেবশ্রী রায় বাংলা ছবিতে অভিনয় করেছেন এবং দুই দশকব্যাপী তার বাণিজ্যিক সাফল্য ধরে রাখেন। তিনি তামিল চলচ্চিত্রে "চিন্তামণি" নামে অভিনয় করেছেন। তিনি একশোরও বেশি চলচ্চিত্রে অভিনয় করেছেন এবং পেয়েছেন চল্লিশের বেশি পুরস্কার। তিনি একজন পশুপ্রেমী। তিনি ২০১১ সাল থেকে পশ্চিমবঙ্গের একজন মাননীয় বিধায়ক।
তার অভিনীত প্রথম চলচ্চিত্র হিরন্ময় সেনের পাগল ঠাকুর (১৯৬৬)। এরপর তরুণ মজুমদারের কুহেলী (১৯৭১) ছবিতে রাণুর চরিত্রে অভিনয় করার পরে তার পরিচিতির বিস্তার ঘটে। অরবিন্দ মুখোপাধ্যায়ের নদী থেকে সাগরে (১৯৭৮) ছবিতে তিনি প্রথম নায়িকা চরিত্রে অভিনয় করেন। ১৯৮১ সালে অপর্ণা সেনের ৩৬ চৌরঙ্গী লেন ছবিতে অভিনয়ের সুবাদেই দেবশ্রী সর্বভারতীয় মুখ হিসাবে পরিচিত হন। তার অভিনীত প্রথম হিন্দি ছবি কনক মিশ্রর পরিচালনায় জিয়ো তো আয়সে জিয়ো (১৯৮১)। ১৯৮২ সালে, গৌতম মুখোপাধ্যায়ের বাংলা ছবি ত্রয়ীর বিপুল বাণিজ্যিক সাফল্যের দরুণ দেবশ্রী টালিগঞ্জের প্রথম সারিতে উঠে আসেন। আশির দশকের মধ্যভাগ থেকে নব্বই দশকের মধ্যভাগ পর্যন্ত বাণিজ্যিক বাংলা ছবির সর্বপ্রধান অভিনেত্রী ছিলেন তিনি। পরবর্তী কালে সিনেমায় যেমন হয় (১৯৯৪), উনিশে এপ্রিল (১৯৯৪), অসুখ (১৯৯৯), দেখা (২০০১), শিল্পান্তর (২০০২), প্রহর (২০০৪) - এই সব ছবিতে তার অভিনয় প্রতিভা উচ্চপ্রশংসিত হয়।
বাল্যকাল
দেবশ্রী রায়ের জন্ম হয় কলকাতার একটি বাঙালি ব্রাহ্মণ পরিবারে। তার পিতার নাম বীরেন্দ্র কিশোর রায় এবং মায়ের নাম আরতি রায়। দেবশ্রীর বড়দিদি পূর্ণিমা লাহিড়ী টালিগঞ্জ ইন্ডাস্ট্রির একজন প্রাক্তন কেশ-বিন‍্যাসকারী। তার মেজদিদি কৃষ্ণা মুখোপাধ্যায় প্রযোজক রাম মুখোপাধ্যায়ের স্ত্রী। দক্ষিণী ছবির চিত্রগ্রাহক রামেন্দ্র কিশোর রায় ও বাংলা ছবির কার্যনির্বাহী প্রযোজক মৃগেন রায় তার দুই ভাই। তার কনিষ্ঠ ভগিনী তনুশ্রী ভট্টাচার্য একজন প্রাক্তন সঙ্গীত শিল্পী যিনি একসময় ঝুমকী রায় নামে জনপ্রিয় ছিলেন। তিনি কলকাতার এ পি জে ,পার্ক স্ট্রীট শাখার স্কুলের ছাত্রী ছিলেন, যদিও নাচের প্রতি অত্যধিক ঝোঁক থাকার কারণে বেশিদূর এগোতে পারেন নি। তার ডাক নাম চুমকি।
নৃত্যশিল্পী হিসেবে খ্যাতি
দেবশ্রী রায় প্রথমে তার মা এবং বড় বোন পূর্ণিমা রায় এর কাছ থেকে নাচ শেখেন। খুব কম বয়স থেকে তিনি মঞ্চে নৃত্য পরিবেশনের মাধ্যমে পরিচিতি লাভ করেন। পরবর্তীকালে তিনি বন্দনা সেন এবং কেলুচরণ মহাপাত্রের কাছে ওড়িশি নৃত্যের তালিম নেন। ওড়িশির পাশাপাশি কেলুচরণ মহাপাত্রের প্রভাবে ভারতীয় লোকনৃত্যের প্রতি দেবশ্রীর গভীর আসক্তি তৈরী হয়। ১৯৯১ সালে তিনি নটরাজ দল প্রতিষ্ঠা করেন এবং দলের প্রথম পরিবেশনা বাসবদত্তা মঞ্চস্থ হয়। রবীন্দ্রনাথ ঠাকুরের অভিসার কবিতা অবলম্বনে এই নৃত্যনাট্য উত্তুঙ্গ জনপ্রিয়তা অর্জন করে। নটরাজের অন্যতম প্রযোজনা স্বপ্নের সন্ধানে ছিল বাংলার বিভিন্ন অঞ্চলের লোকনৃত্যের সমন্বয়ে এক মঞ্চ-উপস্থাপনা যা দর্শকমহলে প্রসংশিত হয়। স্বপ্নের সন্ধানে-এর সাফল্যের পর দেবশ্রী আরো বড় পদক্ষেপ নেন। তিনি ভারতের বিভিন্ন স্থানের লোকনৃত্যকে পাশ্চাত্যের মঞ্চে উপস্থাপন করেন। তার এই অভিনব প্রযোজনার নাম বিচিত্র যা ইউরোপীয়  মহাদেশে ভূয়সী প্রশংসা অর্জন করে।
চলচ্চিত্রশিল্পী হিসেবে খ্যাতি
হিরণ্ময় সেনের পাগল ঠাকুর (১৯৬৬) ছবিতে চুমকি রায় নামে তার প্রথম চলচ্চিত্রে আত্মপ্রকাশ। এই ছবিতে তাকে রামকৃষ্ণ পরমহংস দেবের বাল‍্য চরিত্রে অভিনয় করতে দেখা যায়। তার অভিনীত দ্বিতীয় ছবি হিরণ্ময় সেনের বালক গদাধর (১৯৬৯) যেখানে আবারো তাকে রামকৃষ্ণ পরমহংস দেবের বাল‍্য চরিত্রে অভিনয় করতে দেখা যায়। এই সময় তরুণ মজুমদার তার কুহেলী (১৯৭১) ছবিতে রাণু চরিত্রের জন্য নতুন মুখ খুঁজছিলেন। অভিনেত্রী ছায়া দেবী এই চরিত্রে চুমকিকে নেওয়ার পরামর্শ দেন। ছবিটি উল্লেখযোগ্য ব‍্যবসায়িক সাফল্যের মুখ দেখে ও চুমকির পরিচিতির বিস্তার ঘটে।
দেবশ্রী যখন সদ‍্য কৈশোরে পা রেখেছেন পরিচালক সুশীল মুখোপাধ্যায় তখন তাকে সুদূর নীহারিকা (১৯৭৬) ছবিতে নায়িকার কিশোরী বেলা চরিত্রে অভিনয়ের প্রস্তাব দেন। এই ছবিতে অভিনয় করাকালীন দেবশ্রী আগুনের ফুল্কি (১৯৭৮) ছবিতে অভিনয়ের সুযোগ পান। এরপর অরবিন্দ মুখোপাধ্যায়ের নদী থেকে সাগরে (১৯৭৮) ছবিতে মিঠুন চক্রবর্তীর বিপরীতে তিনি প্রথম বার নায়িকার ভূমিকায় অভিনয় করেন। ছবিটি উল্লেখযোগ্য বাণিজ্যিক সাফল‍্য অর্জন করে। পাশাপাশি তিনি কূলদীপ পান্ডের হিন্দি ছবি ঘটা ১৯৭৮) ও এন শঙ্করণ নায়ারের মালায়লাম ছবি ই গনম মারাক্কুমোতে ১৯৭৮) অভিনয় করেন।
১৯৮০ সালে তরুণ মজুমদার এর দাদার কীর্তি ছবিতে মহুয়া রায়চৌধুরী র ছোট বোনের চরিত্রে অভিনয় করেন। ১৯৮১ সালে মনু সেনের সুবর্ণগোলক ছবিতেও তিনি মহুয়া রায়চৌধুরী র ছোট বোনের চরিত্রে অভিনয় করেন। এরপরেই আসে অপর্ণা সেনের কালজয়ী ৩৬ চৌরঙ্গী লেন ছবিতে অভিনয়ের সুযোগ। শশী কাপুরের প্রযোজনায় এই ছবি বক্স অফিসে মুখ থুবড়ে পড়ে। কিন্তু এরপরেও এই চলচ্চিত্রের সুবাদেই মুম্বাইয়ের মিডিয়া মহলে তার অভিনয়ের খ্যাতি ছড়িয়ে পরে। এরপর কনক মিশ্রর পরিচালনায় জিয়ো তো আয়সে জিয়ো (১৯৮১) ছবিতে অভিনয় করেন। এই ছবির বাণিজ্যিক সাফল্যের হাত ধরে তিনি একের পর এক হিন্দি ছবিতে অভিনয় করে যান।
১৯৮২ সালে দেবশ্রী, গৌতম মুখোপাধ্যায়ের ত্রয়ী ছবিতে অভিনয় করেন। এই ছবির বিপুল বাণিজ্যিক সাফল্যের হাত ধরে দেবশ্রী টালিগঞ্জের প্রথম সারিতে উঠে আসেন। ১৯৮৫ সালে তিনি বিজয় সিং প্রযোজিত ও পরিচালিত কভী আজনবী থে ছবিতে অভিনয় করেন। এই ছবিতে দেবশ্রী অভিনীত চরিত্রটি আশা নাম্নী এক নেপথ্য গায়িকার যিনি এক ক্রিকেটারের প্রেমে পরেন। এই ছবিতে তিনি তৎকালীন ক্রিকেটার সন্দীপ পাতিলের বিপরীতে অভিনয় করেন। মুম্বায়ের মিডিয়া মহলে সেই সময় এই ছবিটিকে ঘিরে তুমুল চর্চা শুরু হয়, বিশেষত গীত মেরে হোঠোকো দে গয়া কোই গানের দৃশ্যে দেবশ্রীর অপূর্ব আবেদনশীল অভিব্যক্তি প্রচার মাধ্যমে উত্তেজনা সৃষ্টি  করে। স্বাভাবিকভাবেই জনমানসেও প্রত্যাশার তুমুল পারদ চড়তে থাকে। দুর্ভাগ্যবশত মুক্তির পর ছবিটি প্রত্যাশা পূরন করতে ব্যর্থ হয়। তিনি ওম পুরীর বিপরীতে পরিচালক আকাশ জৈন পরিচালিত ছবি সিপীয়াঁ ১৯৮৬) তে অভিনয় করেন।
১৯৮৫ সালে মহুয়া রায়চৌধুরীর অকালমৃত্যু বাংলা ছবিতে এক শূণ্যতার জন্ম দেয়। সেই বছরেই দেবশ্রী তরুণ মজুমদারের ভালোবাসা ভালোবাসা ছবিতে অভিনয় করেন। এই ছবির বিপুল বাণিজ্যিক সাফল্য তাকে মহুয়া রায়চৌধুরীর ছেড়ে যাওয়া সিংহাসন অধিকার করতে সাহায্য করে। এই ছবির পরে বাংলা চলচ্চিত্র জগতে তাপস-দেবশ্রী জুটির প্রায় একচেটিয়া প্রভাব শুরু হয়। পরবর্তীকালে অর্পণ (১৯৮৭), শঙ্খচূড় (১৯৮৮), সুরের সাথী (১৯৮৮), সুরের আকাশে (১৯৮৮), নয়নমণি (১৯৮৯), চোখের আলোয় (১৯৮৯), শুভ কামনা (১৯৯১), মায়াবিনী (১৯৯২), ফিরে পাওয়া (১৯৯৩), তবু মনে রেখো (১৯৯৩), পুত্রবধূ (১৯৯৮)— এর মতো বাণিজ্যিক সফল ছবিতে দেবশ্রী তাপস পালে র বিপরীতে অভিনয় করেন।
১৯৮৮ সালে, বালাজি রাজ চোপড়ার পরিচালনায় ভারতের বিখ্যাত পুরাণকাহিনী মহাভারত অবলম্বনে দূরদর্শন সম্প্রচারিত মহাভারত ধারাবাহিকে সত্যবতী র চরিত্রে অভিনয় করেন দেবশ্রী। আশির দশকের শেষভাগ থেকে প্রসেনজিৎ চট্টোপাধ্যায়ের সাথে তার জুটি তুমুল জনপ্রিয় হতে শুরু করে।
রাজনীতি থেকে অবসর নেওয়ার পরে দেবশ্রী আবার তার অভিনয়ের পেশা অবলম্বন করেন। স্নেহাশীষ চক্রবর্তীর বাংলা ধারাবাহিক সর্বজয়াতে তিনি প্রত্যাবর্তন করেন।
রাজনীতি
২০১১ এবং ২০১৬ সালে, তৃণমূল কংগ্রেসের হয়ে তিনি রায়দিঘি থেকে সিপিএম এর শক্তিশালী প্রার্থী কান্তি গাঙ্গুলির বিরুদ্ধে জয়ী হন এবং পশ্চিমবঙ্গের বিধায়ক নির্বাচিত হন। তবে তিনি রাজনীতিতে ও সিনেমায় সক্রিয় না বলে কটূক্তি করেছে বিজেপি নেতা শোভন ও  নেত্রী বৈশাখী।
ব্যক্তিগত জীবন
কভী আজনবী থে ছবিতে অভিনয়ের সূত্রে দেবশ্রী সন্দীপ পাতিলের সাথে প্রণয় বন্ধনে জড়িয়ে পরেন। ১৯৮৩ সালে, স্টারডাস্ট পত্রিকার সেপ্টেম্বর সংস্করণের একটি প্রতিবেদনে লেখা হয় যে দেবশ্রী ও সন্দীপ সকলের অগোচরে বৈবাহিক সম্পর্কে আবদ্ধ হয়েছিলেন। দেবশ্রী ও সন্দীপ দুজনেই এই প্রতিবেদন কে মিথ্যা বলে দাবী করেন। ১৯৮৫ সালে, ছবির মুক্তির পরে দেবশ্রী ও সন্দীপের সম্পর্ক-বিচ্ছেদ ঘটে।
সন্দীপের সাথে বিচ্ছেদের পরে সম্পর্কের পরে তিনি তার বাল্যবন্ধু প্রসেনজিৎ চট্টোপাধ্যায়ের সাথে সম্পর্কে জড়িয়ে পড়েন। ১৯৯২ সালে তারা বৈবাহিক সম্পর্কে আবদ্ধ হন। ১৯৯৫ সালে তারা আলাদা হয়ে যান। ভারতের জনপ্রিয় অভিনেত্রী রাণী মুখার্জী সম্পর্কে তার ভাগ্নি হন।
বিয়ারনে স্ট্রোভস্ট্রুপ
বিয়ারনে স্ট্রোভস্ট্রুপ (Bjarne Stroustrup) (জন্ম ৩০শে ডিসেম্বর, ১৯৫০, আরহাস, ডেনমার্ক) একজন ডেনীয় কম্পিউটার বিজ্ঞানী এবং টেক্সাস এ অ্যান্ড এম ইউনিভার্সিটি-এর কলেজ অফ ইঞ্জিনিয়ারিং এর কম্পিউটার বিজ্ঞান বিভাগের চেয়ার অধ্যাপক। তিনি সি++ নামের প্রোগ্রামিং ভাষাটি উদ্ভাবন করার জন্য সর্বাধিক পরিচিতি পেয়েছেন। ইংরেজিতে তার নামের উচ্চারণ মোটামুটিভাবে এরকম "B-yar-ne Strov-stroop"
স্ট্রোভস্ট্রুপ সি++ এর উদ্ভাবন ও উন্নয়নে তার অবদান সম্পর্কে বলেছেন, "সি++ উদ্ভাবন করেছি, এর প্রথমদিককার সংজ্ঞাগুলি লিখেছি, এবং এটা সর্বপ্রথম বাস্তবায়ন করেছি... সি++ এর জন্য নির্মাণ শর্তাবলী নির্ধারণ করেছি, এর প্রধান সব সুবিধাগুলি যুক্ত করেছি এবং সি++ স্ট্যান্ডার্ড কমিটিতে বিস্তারিত প্রস্তাবনাগুলির সম্পাদনার কাজ করেছি।" স্ট্রোভস্ট্রুপ সি++ ভাষাটির উপর যে বইটি লিখেছেন, অনেকে সেটাকে এই বিষয়ের আদর্শ গ্রন্থ বলে বিবেচনা করে থাকেন। বর্তমানে তার The C++ Programming Language বইটির তৃতীয় সংস্করণ চালু আছে। সি++ স্ট্যান্ডার্ড কমিটি কর্তৃক সম্পন্ন সি++ ভাষাটির সংস্কারসমূহের সাথে সামঞ্জস্য রেখে বইটা দুবার পরিমার্জন করা হয়েছে।
স্ট্রোভস্ট্রুপ গণিত এবং কম্পিউটার বিজ্ঞানে ১৯৭৫ সালে ডেনমার্কের আরহাস বিশ্ববিদ্যালয় থেকে ''ক্যান্ড. সায়েন্ট.'' ডিগ্রী (মাস্টার্স ডিগ্রীর ডেনীয় নাম) অর্জন করেন। তিনি ১৯৭৯ সালে ইংল্যান্ডের কেমব্রিজ বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রী অর্জন করেন। আগে তিনি এটিঅ্যান্ডটি গবেষণাগারের বৃহৎ মাত্রার প্রোগ্রামিং গবেষণা বিভাগের প্রধান হিসাবে এর সৃষ্টিলগ্ন থেকে ২০০২ সাল পর্যন্ত কর্মরত ছিলেন। বর্তমানে তিনি টেক্সাস এ অ্যান্ড এম বিশ্ববিদ্যালয়ের একজন অধ্যাপক এবং কম্পিউটার বিজ্ঞানের কলেজ অফ ইঞ্জিনিয়ারিং-এর চেয়ারে আসীন আছেন।
ব্রুস প্রভাব
ব্রুস ইফেক্ট  হল অপরিচিত পুরুষের গন্ধের সংস্পর্শে আসার পর মহিলা ইঁদুরদের গর্ভধারণ বন্ধ করার প্রবণতা।  হিল্ডা এম. ব্রুস ১৯৫৯ সালে এ প্রভাবটি প্রথম লক্ষ্য করেছিলেন, যা পরবর্তীতে পরীক্ষাগার এর ইঁদুরের (Mus musculus) উপর পরীক্ষা করে দেখা হয়েছে। ইঁদুরের ক্ষেত্রে, গর্ভে ভ্রূণ প্রতিস্থাপনের পূর্বেই (ইমপ্ল্যান্টেশন) গর্ভাবস্থা বন্ধ হয়ে যায়, তবে অন্যান্য প্রজাতিতে এমনকি দেরীতেও গর্ভাবস্থায় বাধা সৃষ্টি হতে পারে।
হরিণ-ইঁদুর, কলার লেমিংস, নামক ইঁদুরের প্রজাতিতে এ ব্রুস প্রভাব পরিলক্ষিত হয়েছে।
আবিষ্কার
১৯৫৯ সালে প্রকাশিত একটি গবেষণাপত্র অনুযায়ী, লন্ডনের ন্যাশনাল ইনস্টিটিউট ফর মেডিক্যাল রিসার্চের প্রাণীবিজ্ঞানী হিলডা ব্রুস গর্ভবতী ইঁদুরকে এমন কিছু পুরুষ ইঁদুরের সাথে রেখেছিলেন যেগুলি গর্ভবতী ইঁদুরটির ভ্রূণের পিতা ছিল না। ফলস্বরূপ, গর্ভপাতের হার বৃদ্ধি পায়, তারপরে নারী ইঁদুরটির সাথে নতুন পুরুষ ইঁদুরেরর মিলন হয়। গর্ভবতী ইঁদুরগুলিকে যখন খোঁজাকৃত পুরুষ ইদুর বা কিশোর পুরুষ ইঁদুরের সাথে রাখা হয়েছে তখন গর্ভপাতের ঘটনার হারের বৃদ্ধি ঘটেনি।
নকিয়া এক্স
নকিয়া এক্স (Nokia X) নকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নকিয়া এক্স ফ্যামিলির অংশ হিসেবে অবমুক্ত করা হয়। নকিয়া এক্স এনড্রয়েডের রুপান্তরিত সংস্করনে চলে। এতে গুগলের পরিবর্তে রয়েছে নকিয়া এবং মাইক্রোসফটের অ্যাপ্লিকেশন ও সেবা। নকিয়া এক্সে উইন্ডোজ ফোন এবং নকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে।
পটভূমি
নিজেদের স্মার্টফোনের জন্য উইন্ডোজ ফোন অপারেটিং সিস্টেমকে বেছে নিলেও, নকিয়া অতীতে এনড্রয়েড অপারেটিং সিস্টেমের পরীক্ষা চালিয়েছে। এনড্রয়েড ২.৩ এ চালিত নকিয়া এন৯ এর কিছু চিত্র ২০১১ সালে ফাঁস হয়েছিল। সেগুলোকে আসল বলেও মনে করা হয়, কেননা স্টিভেন এলোপ মন্তব্য করেছিলেন যে নকিয়া অতীতে এনড্রয়েডও বিবেচনা করেছে।
২০১৩ সালের ১৩ সেপ্টেম্বর, নিউ ইয়র্ক টাইমসের লেখক নিক উইংফিল্ড প্রকাশ করেন যে নকিয়া তাদের লুমিয়া হার্ডওয়্যারে গুগলের এনড্রয়েড অপারেটিং সিস্টেমের পরীক্ষা চালাচ্ছে এবং 'আশা অন লিনাক্স' নামে পরিচিত তাদের দ্বিতীয় প্রকল্পে তারা গুগলের সেবাহীন এনড্রয়েডের একটি দ্বিখন্ডিত সংস্করণ ব্যবহার করছে।
চীনা প্রযুক্তি বিষয়ক সাইট সিটি টেকনোলজি প্রকাশ করে যে, মাইক্রোসফটের সাথে নকিয়ার হ্যান্ডসেট বিভাগের সংযোজনের ঘোষণা দেওয়া সত্ত্বেও, প্রকল্পের উন্নয়ন নভেম্বর পর্যন্ত অব্যাহত ছিল এবং কোয়ালকম স্ন্যাপড্র্যাগন ২০০ ৮২২৫কিউ চিপ সংবলিত ১০,০০০ প্রোটোটাইপ ইউনিট ফক্সকন কর্তৃক নির্মিত হয়।
ভিঞ্চি দা
ভিঞ্চি দা রুদ্রনিল ঘোষ,  ঋত্বিক চক্রবর্তী, অনির্বাণ ভট্টাচার্য, রিদ্ধি সেন, গৌতম মৈত্র এবং সোহিনী সরকার অভিনীত এসভিএফ এন্টারটেনমেন্ট প্রাইভেট লিমিটেড - এর ব্যানারের অধীনে সৃজিত মুখোপাধ্যায় পরিচালিত একটি ভারতীয় বাংলা রোমাঞ্চকরলার চলচ্চিত্র ।   চলচ্চিত্রটি  ১২ এপ্রিল ২০১৯ সালে প্রেক্ষাগৃহে  মুক্তি পায়।
কাহিনী
ভিঞ্চি দা (রুদ্রনীল) নিখুঁত প্রস্থেটিক মেকআপ আর্টিস্ট হয়েও বাংলা ফিল্ম ইন্ডাস্ট্রিতে কাজ করার সুযোগ পায় না। বিতাড়িত হতে হতে হয়ে পড়ে কোণঠাসা। পাড়ার নাটকের দল আর বিয়ের কনের মেকআপ করে সন্তুষ্ট হতে হয় তাকে। ফিল্ম ইন্ডাস্ট্রির প্রতি জমা হয় ক্ষোভ। স্বপ্ন দেখে ইতালীয় রেনেসাঁ যুগের লিওনার্দো দ্য ভিঞ্চির মতো সে-ও আঁকবে মোনালিসা। প্রেমিকা জয়া (সোহিনী) তার মোনালিসার মডেল। ঠিক এ রকম এক অবস্থায় আদি বোস খুঁজে বের করে ভিঞ্চিদাকে। প্রস্তাব দেয় ফিল্মের জন্য প্রস্থেটিক মেকআপ করার। ভিঞ্চিদা রাজি হয়। কিন্তু, সে একটা ফাঁদে জড়িয়ে পড়ে। একটার পর একটা ‘অপরাধমূলক কার্যক্রম’ সংঘটিত হতে থাকে। এরপর আদী বোস অপরাধীদের সেই কৃত্রিম মেকআপ ব্যবহার করেন এবং একই অপরাধ করেন, যাদের অভিযুক্ত করা হয়েছে। এই ঘটনার দ্বারা ভিঞ্চিদা এবং তার প্রেমের আগ্রহ জয়া'র (সোহিনী) জীবনও দ্বারা প্রভাবিত হয়।
সংগীত
সব গান অনুপম রায় লিখিত ও সুরারোপিত এবং চলচ্চিত্রটির  আবহ সঙ্গীত পরিচালনা করেছেন  লিখেছেন ইন্দ্রদীপ দাশগুপ্ত।
গোকুল মেধ
অবস্থান
মহাস্থানগড় বাস স্ট্যান্ড থেকে প্রায় ২ কি.মি দক্ষিণ পশ্চিমে গোকুল নামক গ্রাম এবং গোকুল, রামশহর ও পলাশবাড়ি গ্রাম তিনটির সংযোগ স্থলে এটি অবস্থিত।
ইতিহাস
বাংলাদেশ প্রত্নতত্ত্ব অধিদপ্তররের মতে, আনুমানিক খৃস্টাব্দ ৭ম শতাব্দী থেকে ১২শ শতাব্দীর মধ্যে এটা নির্মিত হয়। বলা হয়ে থাকে এখানে বেহুলার বাসর হয়েছিল। যা সেন যুগের অনেক পূর্বেকার ঘটনা। তবে বর্তমান গবেষকদের মতে, এ কীর্তিস্তম্ভ ৮০৯ থেকে ৮৪৭ খৃস্টাব্দে দেবপাল নির্মিত একটি বৌদ্ধমঠ। এখানে বহু গর্তযুক্ত একটি ছোট প্রস্তর খণ্ডের সঙ্গে ষাঁড়ের প্রতিকৃতির একটি স্বর্ণ পত্র পাওয়া গিয়েছিল। এ থেকে ধারণা করা হয়, এটি একটি বর্গাকৃতির শিব মন্দির ছিলো। বিখ্যাত পর্যটক ইবনে বতুতা ও হিউয়েন সাং তাদের ভ্রমণ কাহিনীতে এটাকে বৌদ্ধ মঠ রূপে উল্লেখ করেছিলেন বলে জানা যায়। আবার কোনো কোনো ঐতিহাসিক গ্রন্থে এই মেধকে একটি পর্যবেক্ষণ কেন্দ্র রূপে উল্লেখ করা হয়েছে, এটি নির্মাণ করা হয়েছিল পুণ্ড্রবর্ধনের রাজধানীকে বাইরের শত্রু থেকে রক্ষা করার জন্য।
বীর হাম্বীর
শ্রীমন্ত হাম্বীর মল্ল দেব, এছাড়াও বীর হাম্বীর (Beera Hambeera) নামে পরিচিত, মল্লভূম জনপদের উনপঞ্চাশতম রাজা।বারো ভুঁইয়া দের মধ্যে অন্যতম। তিনি রাঢ়বঙ্গে পাঠান আগ্রাসনের বিরুদ্ধে সফল প্রতিরোধ গড়ে তোলেন এবং মুন্ডমালার ঘাটের যুদ্ধসহ বেশ কয়েকটি যুদ্ধে পাঠানদের পরাজিত করে রাঢ়বঙ্গে স্বাধীন সনাতন ধর্মীয় রাজ্য মল্লভূম জনপদের অস্তিত্ব অক্ষুণ্ন রাখেন ।
তিনি ১৫৬৫ থেকে ১৬২০ খ্রিষ্টাব্দ শাসন করেন।  মল্ল রাজবংশের শ্রেষ্ঠ নৃপতি ছিলেন রাজা বীর হাম্বির।পারিবারিক নথি অনুযায়ী, বিষ্ণুপুরের রাজারা মুসলমান শাসকদের রাজস্ব প্রদান করলেও, অভ্যন্তরীণ ব্যাপারে তারা স্বাধীনই ছিলেন। মুসলমান ঐতিহাসিকেরাও এই ব্যাপারে একই কথা লিখছেন। বিষ্ণুপুরের রাজারা করদ রাজা হলেও, মুর্শিদাবাদের দরবারে তাদের উপস্থিত থাকতে হত না। তবে মুর্শিদাবাদে তাদের একজন রাজপ্রতিনিধি থাকতেন। বাংলার উর্বর অংশের মুসলমান শাসকেরা এই অরণ্যরাজ্য সম্পর্কে সম্যক অবহিত ছিলেন না। তারা এই অঞ্চলে কখনও আসেনওনি। এই কারণে, শতাব্দীর পর শতাব্দীকাল বিষ্ণুপুরের মল্লরাজ বংশ নির্বিঘ্নে শাসনকার্য চালিয়ে যান।
ব্যক্তিগত জীবন
ধারীমল্লের পুত্র বীর হান্ধীরের সময়ে মল্লভূমরাজ্য উন্নতির চরমশিখরে আরোহণ করে। মল্ল রাজবংশের ৪৯তম শাসক বীর হাম্বীর ১৫৮৬ সালে সিংহাসনে আরোহণ করেন।তিনি সেনাবাহিনীর ও দুর্গের পুনর্গঠন করেন। তিনি ছিলেন মুঘল সম্রাট আকবরের সমসাময়িক ছিলেন। তিনি ওড়িশার পাঠান সর্দার সুলেমান কররানীর রাজ্য সম্প্রসারণকে বাঁধা দিয়ে পাঠানদের সাথে লড়াই করেছিলেন। তিনি পাঠানদের পরাজিত ও হত্যা করে বাংলায় হিন্দু আধিপত্য ধরে রেখেছিলেন।
মুন্ডমালার ঘাটের যুদ্ধ
গৌড়ে সোলেমান কাররানী'র পাঠান শাসনের সময় রাঢ় অঞ্চলে প্রবল বিক্রমে স্বতন্ত্র মহিমায় দাঁড়িয়ে ছিল বিষ্ণুপুর রাজ্য । বুদ্ধিমান রাজনীতিক সোলেমান কাররানী মল্লভূমের ক্ষমতা আঁচ করে নিয়েই বিষ্ণুপুর আক্রমন করেননি । কিন্তু তাঁর অপরিনামদর্শী পুত্র দাউদ খাঁ ক্ষমতার সমগ্র বাঙ্গালা দখল করার স্বপ্ন দেখতেন । এহেন অবস্থায় ১৫৬৫ খ্রিষ্টাব্দে দাউদ খাঁ বিশাল সংখ্যক পাঠান সৈন্য নিয়ে বিষ্ণুপুর আক্রমণ করে বসেন । শ্রদ্ধেয় ফকির নারায়ণ কর্মকার মহাশয় লিখেছেন --
"প্রায় লক্ষাধিক সৈন্য ও সেই মতো রণসম্ভার নিয়ে অতর্কিতে দাউদ খাঁ এসে ছাউনি ফেলেন বিষ্ণুপুরের নিকটবর্তী রানীসাগর নামক গ্রামে ।"
দাউদ খাঁ'র লক্ষাধিক সেনার অতর্কিত আক্রমণে রানীসাগর এর প্রজারা বিব্রত হয়ে পড়েন । বিষ্ণুপুর সেনাবাহিনী তখনও যুদ্ধের জন্য প্রস্তুত ছিল না । এহেন মুহূর্তে বিষ্ণুপুরের বীর যুবরাজ হাম্বির মল্ল সেনাবাহিনীকে রণসজ্জিত করে যুদ্ধের উদ্যোগ শুরু করেন । পরম আরাধ্যা কুলদেবী মা মৃন্ময়ী'র উপাসনা করে বিজয় স্বপ্নে মত্ত বিষ্ণুপুরের সৈন্যবাহিনী শত্রু দমনে অগ্রসর হয় ।
বিষ্ণুপুর রাজ্যের বারো টি গড় ছিল, যার অন্যতম মুন্ডমাল গড় । এই মুন্ডমাল গড় এর কাছেই মল্লভূম সৈন্যবাহিনী, পাঠান বাহিনীকে আক্রমন করে । দুই পক্ষে ভয়ানক যুদ্ধ হওয়ার পর হাম্বির মল্ল পাঠান বাহিনীকে এমন শোচনীয় ভাবে পরাস্ত করেন যে দুর্গের পূর্বদ্বারে যুদ্ধঘাঁটি পাঠান সৈন্যের মৃতদেহের পাহাড়ে পূর্ন হয়ে যায় । পরাজিত দাউদ খাঁ কে বন্দি করে আনা হয় । অবরুদ্ধ অবস্থায় প্রাণমাত্র সম্বল করে মৃত্যুর জন্য প্রতীক্ষা করতে থাকেন তিনি । কিন্তু মহানুভব হাম্বীর তাঁর মুক্তির ব্যবস্থা করে নিরাপদ স্থানে পৌঁছে দিয়ে আসেন ।
"দুর্গের পূর্বদ্বারে মৃত নবাব সৈন্যের এত শবদেহ জমিয়াছিল যে উহা “মুণ্ডমালাঘাট” নামে আখ্যাত হয়।"
কথিত আছে - আক্রমণকারী পাঠান সৈন্যদের মাথা কেটে মুন্ডমালা বানিয়ে অসুর বিনাশিনী মৃন্ময়ীদেবীকে উপহার দিয়েছিলেন হাম্বীর মল্ল । সেই দুঃসাধ্য সাধন করার জন্য তাঁকে "বীর হাম্বীর" অভিধায় ভূষিত করা হয় । রাজা পরাক্রমের সহিত সে হামলা মোকাবেলা করেন এবং দাউদ খানকে বন্দী করেন। পরে অবশ্য সসম্মানে তাকে মুক্তি দেন।
দেব উপাধি
তার শাসনামলে (১৫৬৫ থেকে ১৬২০) তার নামে মল্ল উপাধির পরে দেব উপাধি যুক্ত হয়েছিল এবং সে সময় মল্লভুম খুব নিরাপদ ও সুরক্ষিত ছিল।
বংশধর
হাম্বীর এবং তার পুত্র ও পৌত্র রঘুনাথ সিংহ ও বীর সিংহের পৃষ্ঠপোষকতায় সমস্ত সপ্তদশ শতক জুড়ে বৈষ্ণব মতাশ্রিত সাহিত্য, সঙ্গীত, মন্দির স্থাপত্য, এবং চিত্রকলা এক অসাধারণ সৃজনশীলতা নিয়ে বিকাশলাভ করল। এই সাংস্কৃতিক বিকাশ অষ্টাদশ শতকের মধ্যভাগে ইংরেজ শাসনের সূচনাকালে বিষ্ণুপুর রাজাদের বিপর্যয় ঘটার আগে পর্যন্ত অক্ষুণ্ণ থেকে বাংলার পরস্পরা গত কলা শিল্প কে আধুনিক কালের দুয়ারে পৌঁছে দিয়েছিলো।
মদনমোহন ও বিষ্ণু মন্দির
থাম্ব|[[মদনমোহন মন্দির]]
তিনি বিষ্ণুপুরের মদন মোহন পূজা শুরু করেন। মদনমোহনের প্রাপ্তি নিয়ে অনেক মত আছে ,
যার জন্য তুমি আজ আমার চোখের জল ফেলালে, আমার ঘর খালি করে দিলে, একদিন ঠিক এমনই একটি দিন আসবে তোমার পরিবারে।
বীর হাম্বীরের বৈষ্ণব মত গ্রহণ মল্লভূমের ইতিহাসে এক নূতন অধ্যায়। মল্লভূমের তৎকালীন চিন্তায়, চর্চায়, শিক্ষা দীক্ষায় সমগ্র জীবন যাপনে যার গভীর প্রভাব পড়েছিল। মল্ল বংশে তিনিই প্রথম রাজা যিনি বৈষ্ণব ধর্মে দীক্ষিত হন এবং তাঁহারই সময়ে মল্লভূমে বৈষ্ণব ধর্মের বিস্তৃতি ঘটে ।এর ঠিক পর পরই মল্লরাজা হাম্বীরের পৃষ্ঠপোষকতায় গড়ে ওঠে একের পর এক বিষ্ণু মন্দির।
তার মধ্যে ১৬০০ খ্রীস্টাব্দে বীরহাম্বির কর্তৃক নির্মিত রাসমঞ্চ টি অন্যতম।বাঁকুড়ার বিষ্ণুপুর থেকে সামান্য দূরে দ্বারকেশ্বর নদের উত্তর পাড়ে ধরাপাট গ্রামে একটি মন্দির আছে।   মন্দিরটি  যা পাথর দিয়ে তৈরি। তার উপরে চুন-সুরকির পলেস্তারা দেওয়া ছিল। মন্দিরের নিচের অংশের রং ছিল সাদা। উপরের অংশটি ছিল কালো। সংস্কারের পরে পুরো মন্দিরটিই ঝকঝকে গেরুয়া রঙের হয়ে গিয়েছে। সংস্কারের সময়ে মন্দিরগাত্রের অলঙ্করণেও কিছু পরিবর্তন ঘটেছে।মল্ল রাজা বীর হাম্বীর ১৬০৩ সালে মন্দিরটির সংস্কার করেছিলেন। পরবর্তী জীবনে তিনি বৈষ্ণবমত গ্রহণ করেন। তাই তিনি ধরাপাটের মন্দিরের গায়ে পুব দিকে একটি তিন ফুটের বাসুদেব মূর্তিও স্থাপন করেন বলে অনুমান করা হয়। মন্দিরটির পশ্চিম দিকে রয়েছে পার্শ্বনাথের মূর্তি।
মোঘলদের সাথে সুসম্পর্ক
মুঘল সম্রাট আকবরের সঙ্গে তার সুসম্পর্ক ছিল। আকবরের সেনাপতি রাজা মান সিংহর ছেলে রাজা জগৎ সিংহকে তিনি সাহায্য করেছিলেন বলে আবুল ফজলের লেখা থেকে জানা যায়। ১৫৯০ সালে উত্তর ওড়িশার অধিপতি আফগান শাসক কতলু খান লোহানীর সঙ্গে এই অঞ্চলে যুদ্ধ হয়েছিল মুঘল সেনাপতি মানসিংহের পুত্র জগত সিংহের। পাঠান সেনানায়ক বাহাদুর কুরুর চক্রান্তে জখম হয়েছিলেন জগত সিংহ। তাকে উদ্ধার করে বিষ্ণুপুরে নিয়ে গিয়েছিলেন মল্লরাজা বীর হাম্বীর। কিন্তু রটে গিয়েছিল ওই যুদ্ধে জগত সিংহ মারা গিয়েছেন। সে সংবাদ শুনে কতলু খানের বিরুদ্ধে নিজে অস্ত্র ধরেন মানসিংহ। যুদ্ধ জয়ের ১০ দিনের মাথায় প্রাণ যায় কতলু খানের। জনশ্রুতি রয়েছে, তার দেহ এখানেই কবর দেহ দেওয়া হয়। তাকে কোতল করা হয়েছিল বলে সেই থেকে এই জনপদের নাম কোতলপুর।
পদকর্তা বীরহাম্বীর
এরপরই তিনি বৈষ্ণব ভাবধারায় জীবন অতিবাহিত করতে থাকেন। তার রচিত দুটি পদ পাওয়া গিয়েছে। দুটি পদেই “বীর হাম্বীর” ভণিতা দেওয়া রয়েছে। প্রথম পদটি হল-
“প্রভু মোর শ্রীনিবাস পূরাইলা মনে আশ”
“শুন গো মরম-সখি কালিয়া কমল- আঁখি”।
দেব উপাধি
তার শাসনামলে (১৫৬৫ থেকে ১৬২০) ,মল্ল এবং মল্ল‌ভূম নিরাপদ এবং সুরক্ষিত হওয়ার পর তিনি দেব উপাধি গ্রহণ করেন।
রাসমঞ্চ
ডান|300x300পিক্সেল
বিষ্ণুপুরের ঐতিহাসিক ভবন রাসমঞ্চ বিষ্ণুপুরে অবস্থিত। ১৬০০ খ্রিষ্টাব্দে এটি মল্ল রাজা বীর হাম্বির দ্বারা নির্মিত হয়।বিষ্ণুপুরে এটিই সর্বপ্রথম নির্মিত বিষ্ণু মন্দির।স্থাপত্য বিন্যাসে অদ্বিতীয় এই রাসমঞ্চ মন্দিরের গঠনাকৃতির অনুরূপ অন্য কোনো স্থাপত্য সমগ্র বাংলা তথা ভারতবর্ষের আর কোথাও দেখতে পাওয়া যায় না। ৫ ফুট উঁচু ও ৮০ বর্গফুট আয়তনের দেশী লাল মকরা পাথরের আসনের উপর ইটের তৈরি ৩৫ ফুঁট উঁচু প্রধান মন্দির ।সম্পূর্ণ মন্দির টি সূর্যে পোড়ানো ইটের গাঁথা।তবে গাঁথার জন্য লোহার রড বা সিমেন্টের ব্যবহার করা হয়নি।প্রচুর পরিমানে চুন,গাছের আঠা এবং কাঁদামাটির মিশ্রণ ও সুরকী ব্যবহার করে মন্দিরের ইট গুলিকে গাঁথা হয়েছিলো। মন্দিরটি তৈরী হওয়ার পর,সৌন্দর্যায়নের জন্য ইটের গাঁথুনির উপর দেওয়া হয় টেরাকোটার আচ্ছাদন ।সমগ্র মন্দির গাত্রে বসানো হয়েছে অসংখ্য টেরাকোটার ফলক এবং পাথরে খোদাইকৃত নকশা। অলঙ্করনের বিষয়বস্তু হল মানবমানবী,সমাজজীবন,ঘোড়া,পালকী,ফুল­­­,পাতা ,রামায়ণ ও রাধা কৃষ্ণের আখ্যান ইত্যাদি।
এই ধর্মীয় স্থাপত্যটি তিন প্রকার স্থাপত্য রীতির অনুকরণে নির্মিত।চারিদিক থেকে ধাপে ধাপে চাল ছাদে গিয়ে মিলিত হয়েছে।মন্দিরের একদম শীর্ষেস্থানে রয়েছে এক প্রকান্ড ১১মিটার উঁচু মিশরীয় পিরামিডের ন্যায় চূড়ামুলক ছাঁদ।এই চূড়ামূলক পিরামিডটির চারিদিকে ৫১/৫২ টি সিঁড়ি বেষ্টিত।
এই ছাঁদকে প্রধান লক্ষ্য করে এর শেষ পর্যায়ের চার কোনায় চারটি চারচালা এবং নিচের প্রকোষ্ঠের দুই দিকের খিলান আচ্ছাদিত স্তম্ভ গুলির উপরের প্রতিটিদিকে চারটি করে বাংলার দোঁচালা আকৃতির ছাঁদ রাখা হয়েছে,অর্থাৎ চারিদিকে মোট ৬টি করে চালা যুক্ত করে ,ইমারতের সৌন্দর্য বৃদ্ধি করা হয়েছে।
মন্দিরের খিলানবৃত্ত বিশিষ্ট দরজা গুলি নির্মিত হয়।দূর থেকে লক্ষ করলে মনে হয় যেন একটি পাহারের কোলে একটি ছোট্ট গ্রাম বাংলা গড়ে উঠেছে।মূল সৌধকে বেস্টন করে বেদীটি চারিদিকে সমান পরিমাপের প্রশস্ত।
গর্ভগৃহ ও তার দক্ষিণে ছোটকক্ষটিকে ঘিরে তিন প্রস্থ ও ১.৩ মিটার চওড়া খিলান বিশিষ্ট ধারাবাহিক ও প্রদক্ষিত দেওয়াল চারিদিকে বেস্টন করে আছে।একেবারে ভিতরের দেওয়ালের প্রতিদিকে পাঁচটি,দ্বিতীয় দেওয়ালের প্রতিদিকে আটটি এবং বাইরের দেওয়ালের প্রতিদিকে আটটি এবং বাইরের দেওয়ালে আটকানো প্রসস্থ ফুলকাটা খিলান বড় স্তম্ভের ওপর সংস্থাপিত।মন্দিরের প্রত্যেকদিকে রয়েছে ১১ টি করে ইটের নির্মিত ফুলকাটা খিলানবৃত বড়ো বড়ো স্তম্ভ।সম্পূর্ণ মন্দিরের চারিদিকে ১.৩ মিটার চওড়া ও ১.৯ মিটারের উুঁচু ,১০ টি করে দরজা রয়েছে। প্রত্যেকটি দরজার উপরে ফুলকাটা খিলান গুলিতে টেরাকোটার নির্মিত প্রুষ্ফুটিত পদ্মের অলঙ্করন দর্শকদের মন্ত্রমুগ্ধ করে তোলে।
কিন্তু আশ্চর্যের বিষয় হল এই মন্দিরে সারা বছরে কোনো পূজা হত না বা কোনো প্রতিষ্ঠিত মূর্তিও ছিলো না ,তবে প্রতি বছর মল্ল রাজাদের আমলে অঘ্রায়ণ মাসের রাসপূর্ণিমা তিথীতে বার্ষিক রাস উৎসব উদযাপনের সময় বিষ্ণুপুরের যাবতীয় মন্দিরের দেব-বিগ্রহ জনসাধারনের দর্শনের জন্য এখানে নিয়ে এসে পূজা করা হত। রাধাকৃষ্ণের মূর্তি অলিন্দে সাজিয়ে রাসলীলা করা হতো।
রাসমঞ্চের দক্ষিণে প্রশস্ত সমতল ভূমি,পুর্বপার্শ্বে অপেক্ষাকৃত কম প্রশস্ত ভূমি।সমস্ত মিলিয়ে দেখলে মনে হয় রাসমঞ্চ এর ৫ ফুট উঁচু বেদীতে রাস যাত্রাভিনয় হত।আর দক্ষিণে ও পুর্বের সমতল জায়গায় বসে দর্শকগণ যাত্রাভিনয় দর্শণ করত।১৬০০ খ্রীষ্টাব্দ থেকে ১৯৩২ খ্রীষ্টাব্দ পর্যন্ত এখানে রাস উৎসব পালিত হয়েছে।বর্তমানে মল্ল রাজাদের স্বৃতি বিজড়িত, ৪১৬ বছরের প্রাচীন এই মন্দিরটি ইউনেস্কোর সুরক্ষার অধীনে রয়েছে।
দলমর্দ্দন কামান
বাম|300x300পিক্সেল
বীর হাম্বিরের শাসনামলে দলমর্দ্দন অপভ্রংশ ( দল মাদল) কামন, যা সবচেয়ে বড় কামানগুলির মধ্যে একটি, প্রতিষ্ঠিত হয়েছিল।যা সেই সময়কার কারিগরদের দক্ষতা প্রদর্শন করে। দল মাদল জগন্নাথ কর্ম্মকার দ্বারা তৈরি করা হয়েছিল। "দলমর্দ্দন" মানে "শত্রুদলের ধ্বংসকারী "। বিষ্ণুপুরের সুবিখ্যাত দলমর্দ্দন কামানটির দৈর্ঘ ১২ ফুট ৫ ইঞ্চি ও পরিধি ১১ ইঞ্চি। গঠনে ইহা বিজাপুরের স্বপ্রসিদ্ধ কামান “ মালিক-ই-ময়দান ” এর অনুরূপ। ইহা এরূপ লৌহের দ্বারা প্রস্তুত যে আজ পর্য্যন্ত ইহার কোথাও একটু মরিচা ধরে নাই। ইহাতে স্বতঃই দিল্লীর প্রসিদ্ধ প্রাচীন ও মরিচাবিহীন লৌহস্তম্ভের কথা মনে হয়। বৰ্ত্তমানে এই কামানটি সরকারের রক্ষিত কীৰ্ত্তির অন্তর্গত । ইহার গায়ে ফাসিতে একটি লিপি খোদিত আছে, তাহা হইতে জানা যায় যে এই কামানটি প্রস্তুত করিতে একলক্ষ পচিশ হাজার টাকা লাগিয়াছিল। প্রবাদ যে মারাঠা সর্দ্দার ভাস্কর পণ্ডিত ১৭৪২ খ্রিস্টাব্দে বিষ্ণুপুর আক্রমণ করিলে রাজধানী রক্ষা করিবার জন্য স্বয়ং ঠাকুর মদনমোহনদেব জীউ দলমাদল কামান দাগিয়া শত্রু সৈন্যকে দূরীভূত করিয়াছিলেন।
তথ্যসূত্র
<references group="" responsive="">
ব্রেন্ডান গ্লিসন
গ্লিসন হ্যারি পটার চলচ্চিত্র ধারাবাহিকে (২০০৫-২০১০) অ্যালাস্টর মুডি চরিত্রের জন্য সর্বাধিক পরিচিত। তিনি ব্রেভহার্ট (১৯৯৫), মাইকেল কলিন্স (১৯৯৬), টুয়েন্টি এইট ডেজ লেটার (২০০২), গ্যাংস অব নিউ ইয়র্ক (২০০২), কোল্ড মাউন্টেন (২০০৩), ট্রয় (২০০৪), সাফ্রেগেট (২০১৫), প্যাডিংটন টু (২০১৭), দ্য ব্যালাড অব বাস্টার স্ক্রাগস (২০১৮), ও দ্য ট্র্যাজেডি অব ম্যাকবেথ (২০২১) চলচ্চিত্রে পার্শ্ব চরিত্রে অভিনয় করেন। তিনি দ্য জেনারেল (১৯৯৮), ইন ব্রুজ (২০০৮), দ্য গার্ড (২০১১), ক্যালভারি (২০১৪), ফ্র্যাঙ্কি (২০১৯), ও দ্য ব্যানশিজ অব ইনিশেরিন (২০২২)-এ শ্রেষ্ঠাংশে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
তিনি ২০০৯ সালে টেলিভিশন চলচ্চিত্র ইনটু দ্য স্টর্ম-এ উইনস্টন চার্চিল চরিত্রে অভিনয়ের জন্য টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। এছাড়া তিনি শোটাইমের দ্য কমি রুল (২০২০) ধারাবাহিকে ডোনাল্ড ট্রাম্প চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন। ২০১৭ থেকে ২০১৯ সাল পর্যন্ত তিনি অপরাধধর্মী ধারাবাহিক মিস্টার মার্সিডিজ-এ শ্রেষ্ঠাংশে অভিনয় করেন। তিনি স্টিফেন ফ্রিয়ার্সের সানড্যান্স টিভি ধারাবাহিক স্টেট অব দি ইউনিয়ন (২০২২)-এ অভিনয়ের জন্য আরেকটি এমি পুরস্কারের মনোনয়ন লাভ করেন।
প্রারম্ভিক জীবন
গ্লিসন ১৯৫৫ সালের ২৯শে মার্চ প্রজাতন্ত্রী আয়ারল্যান্ডের ডাবলিন শহরে জন্মগ্রহণ করেন। তার পিতা ফ্র্যাঙ্ক গ্লিসন (১৯১৮-২০১০) এবং মাতা প্যাট (১৯২৫-২০০৭)। গ্লিসন ছেলেবেলায় ভীষণ পড়ুয়া ছিলেন। তিনি ডাবলিনের ফেয়ারভিউয়ের সেন্ট জোসেফ্‌স সিবিএস থেকে দ্বিতীয় স্তরের শিক্ষা অর্জন করেন। সেখানে তিনি বিদ্যালয়ের নাট্য দলের সদস্য ছিলেন। তিনি ইউনিভার্সিটি কলেজ ডাবলিন থেকে ইংরেজি ও আইরিশ ভাষায় বিএ ডিগ্রি অর্জন করেন। অভিনেতা হিসেবে প্রশিক্ষণ গ্রহণ করার পর তিনি ২০০৪ সালে বন্ধ হয়ে যাওয়া নর্থ কাউন্টি ডাবলিনের ক্যাথলিক বেলক্যাম্প কলেজে আইরিশ ও ইংরেজির শিক্ষক হিসেবে নিয়োজিত ছিলেন। শিক্ষকতার পাশাপাশি তিনি অভিনয়ও চালিয়ে যান। তিনি ডাবলিন ও পার্শ্ববর্তী অঞ্চলে আধা-পেশাদার ও পেশাদার মঞ্চনাটকে অভিনয় করতেন। ১৯৯১ সালে অভিনয়ের পূর্ণ মনোযোগ দিতে তিনি শিক্ষকতার পেশা ছেড়ে দেন।
পরিগণনামূলক প্রতিমান
একটি পরিগণনামূলক প্রতিমান হল বাস্তব বিশ্বের কোনও জটিল ব্যবস্থার উপাদান, বৈশিষ্ট্য ও প্রক্রিয়াসমূহের এমন একটি সরলীকৃত গাণিতিক উপস্থাপন যার সাহায্যে পরিগণক যন্ত্রে ঐ ব্যবস্থাটির পরিগণকীয় ছদ্মায়ন করা যায় এবং এভাবে ঐ ব্যবস্থাটির কর্মপদ্ধতি ও আচরণ অধ্যয়ন করা যায়। একটি পরিগণনামূলক প্রতিমানে বহুসংখ্যক চলরাশি বা প্রচল থাকে যেগুলি দ্বারা গবেষণাধীন বাস্তব জটিল ব্যবস্থাটিকে চরিত্রায়িত করা হয়। এই প্রচলগুলির মান বাস্তব বিশ্বে পরিবর্তন বা পরিমাপ করা দুরূহ হতে পারে। কিন্তু পরিগণকীয় ছদ্মায়নে এই প্রচলগুলির আগম মানের পরিবর্তন সাধন করা হয় ও পরিগণক যন্ত্রে ছদ্ম ব্যবস্থাটি চালনা করা হয়; এর ফলে পরিগণনামূলক প্রতিমানটির নির্গম বা আউটপুটের মানে যে বিভিন্ন পরিবর্তন পরিলক্ষিত হয়, সেগুলি পর্যবেক্ষণ করে বাস্তব বিশ্বের ব্যবস্থাটির আচরণের ব্যাপারে পূর্বাভাস করা হয়। সাধারণত পরিগণনামূলক প্রতিমান চালনা করার জন্য ব্যাপক ক্ষমতাবিশিষ্ট পরিগণক যন্ত্রব্যবস্থার প্রয়োজন হয়।
দ্বিতীয় বিশ্বযুদ্ধের ঠিক পরে পারমাণবিক পদার্থবিজ্ঞান ও আবহাওয়াবিজ্ঞানে বৈজ্ঞানিক উপকরণ হিসেবে পরিগণনামূলক প্রতিমানের ব্যবহার শুরু হয়। ২১শ শতকে এসে পদার্থবিজ্ঞান (নভোপদার্থবিজ্ঞা, কণা পদার্থবিজ্ঞান), উপাদান বিজ্ঞান, প্রকৌশল, প্রবাহী বলবিজ্ঞান, জলবায়ু বিজ্ঞান, জীববিজ্ঞান (বিবর্তনমূলক জীববিজ্ঞান), রসায়ন, চিকিৎসাবিজ্ঞান, রোগবিস্তারবিজ্ঞান, বাস্তুবিজ্ঞান, অর্থশাস্ত্র, সিদ্ধান্ত তত্ত্ব, মনোবিজ্ঞান, সমাজবিজ্ঞান, সংজ্ঞানাত্মক বিজ্ঞান ও পরিগণক বিজ্ঞানসহ বহু বিভিন্ন ক্ষেত্রে পরিগণনামূলক প্রতিমানের ব্যাপক প্রয়োগ রয়েছে। যেমন জীববিজ্ঞানে পরিগণনামূলক প্রতিমান ব্যবহার করে কোনও সংক্রামক রোগের প্রাদুর্ভাব অধ্যয়ন করা হয়।
কিছু সাধারণ পরিগণনামূলক প্রতিমানের মধ্যে রয়েছে আবহাওয়ার পূর্বাভাসমূলক প্রতিমান, ভূ-ছদ্মায়ক প্রতিমান, উড্ডয়ন ছদ্মায়ক প্রতিমান, আণবিক প্রোটিন ভাঁজকরণ প্রতিমান এবং স্নায়বিক জালিকাব্যবস্থা প্রতিমান।
আলীপুর ইউনিয়ন, দশমিনা
আলীপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
আয়তন
আলীপুর ইউনিয়নের আয়তন ১০,৬১৮ একর।
প্রশাসনিক কাঠামো
আলীপুর ইউনিয়ন দশমিনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আলীপুর ইউনিয়নের মোট জনসংখ্যা ২০,৫৩৮ জন। এর মধ্যে পুরুষ ১০,১৮৩ জন এবং মহিলা ১০,৩৫৫ জন। মোট পরিবার ৪,৯৮১টি।
শিক্ষা
২০১১ সালের আদমশুমারি অনুযায়ী আলীপুর ইউনিয়নের সাক্ষরতার হার ৫০%।
পারাদ্বীপ বন্দর
পারাদ্বীপ বন্দর ভারতের পূর্ব উপকূলের ওড়িশা রাজ্যের জগৎসিংহপুর জেলার একটি প্রাকৃতিক, গভীর জলের বন্দর। এটি মহানদী নদী এবং বঙ্গোপসাগরের মিলনস্থলে অবস্থিত। বন্দরটি কলকাতার দক্ষিণে ২১০ নটিক্যাল মাইল দক্ষিণে এবং বিশাখাপত্তনাম থেকে ২৬০ নটিক্যাল মাইল উত্তরে অবস্থিত। এই বন্দরের জলের গভীরতা ১০ মিটার এবং কার্গো ও খনিজ তেল বা ওয়েল টার্মিনালের জলের গভীরতা যথাক্রমে ১১-১২ মিটার ও ১৪-১৫ মিটার।
বন্দরটি পারাদ্বীপ পোর্ট ট্রাস্ট (পিপিটি) দ্বারা পরিচালিত হয়। এটি একটি স্বশাসিত সংস্থা যা সম্পূর্ণ ভাবে ভারত সরকারের মালিকানাধীন।
ইতিহাস
বন্দরটির যেখানে নির্মাণ করা হয়েছিল সেই জমিটি ছিল ম্যানগ্রোভ জলাশয়, যা স্থানীয় গ্রামবাসীদের শিকার, মাছ ধরার এবং কাঠের সংগ্রহের জন্য ব্যবহৃত হত। ১৯৪৮ সালে ভারত সরকার কর্তৃক বন্দর (টেকনিকাল) কমিটি বিশাখাপত্তনাম এবং কলকাতার মাঝে একটি অতিরিক্ত বন্দরের প্রয়োজনের কথা বলে।
পূর্ব উপকূলে নতুন এই বন্দরের প্রয়োজনীয়তা আরও বৃদ্ধি পায়, কারণ দেশ ভাগের ফলে ঢাকা বন্দর ও চট্টগ্রাম বন্দর ভারত থেকে পৃথক হয়ে যায়।
১৯৫০ সালে কেন্দ্রীয় জল ও বিদ্যুৎ কমিশন কলকাতা ও বিশাখাপত্তনামের মধ্যবর্তী স্থানে একটি বন্দর নির্মানের প্রস্তাব রাখেন, তখন ওড়িশার মুখ্যমন্ত্রী বিজু পাটনায়েক মহানদী নদীর মহোনায় পারাদ্বীপ বন্দর নির্মাণের পরামর্শ দিয়েছিলেন। পারাদ্বীপ বন্দর ছিল বিজু পট্টনায়েকের মস্তিষ্কপ্রসূত। পারাদ্বীপ বন্দরটির ভিত্তি প্রস্তর ৩ জানুয়ারি, ১৯৬২ সালে স্থাপন করেন ভারতের ততকালীন প্রধানমন্ত্রী জওহরলাল নেহেরু। কালো গ্রানাইট পাথরের ওপর লেখাটি উড়িষ্যা, ইংরেজি ও হিন্দিতে একটি সহজ বার্তা লিখেছে: "জনগণের দ্বারা আকাঙ্ক্ষিত, আমি তোমাদের কথা দিচ্ছি, এটি জাতীয় রোহোশ্বঅভিজ্ঞতা হবে"। উড়িষ্যার রাজ্য সরকার ১৫ মার্চ ১৯৬৪ সালে পারাদ্বীপ বন্দর নির্মান শুরু করে এবং কেন্দ্রীয় সরকার ১ জানুয়ারি ১৯৬৫ বন্দর নির্মানের ব্যবস্থাপনা পরিচালনার সাথে যুক্ত হয়। লৌহ আকরিক বার্থের নির্মাণ শেষ হয় এবং আইএনএস "ইনভেস্টিগেটর" নামে একটি জাহাজ বন্দরের প্রথম নোঙর করে ১২ মার্চ ১৯৬৬ সালে। বন্দরটি পিটার স্টাম্বোলিক দ্বারা চালু করার কথা ঘোষণা করা হয়। বন্দরটি কয়েক হাজার টন লোহা আকরিকের রপ্তানির সাথে কার্যক্রম শুরু করে এবং পরবর্তীতে ২১ শতকের প্রথম দশকে ৫০ মিলিয়ন টন কার্গো পরিবহনের দিকে অগ্রসর হয়।
সু্যোগ-সুবিধা
পারাদ্বীপ বন্দরে ১৩ মিটারের (৪৩ ফুট) ন্যূনতম গভীরতা সহ ২০ টি বার্থ বার রয়েছে। এটি ৯০,০০০ ডিডব্লুটি পর্যন্ত ওজনের জাহাজগুলি ধারণ করতে পারে।
সম্পূর্ণ স্বয়ংক্রিয় কয়লা হ্যান্ডলিং ব্যবস্থার দ্বারা বন্দরটি প্রতিবছর ২০ মিলিয়ন টন কয়লা আমদানি করতে পারে। একটি পয়েন্ট মুরিং সিস্টেম রয়েছে বন্দরে, যা ইন্ডিয়ান ওয়েলের কাঁচামালের জন্য অত্যন্ত বড় জাহাজ পরিচালনা করে।
২০১৫ সালের হিসাবে, ক্যাপসাইজ জাহাজগুলি পরিচালনা করার জন্য বন্দরটিকে সক্ষম করার জন্য বন্দরের গভীরতা অন্তত ১৫.৭ মিটার (৫২ ফুট) পর্যন্ত বৃদ্ধি করা হচ্ছে। ৬ টি অতিরিক্ত বার্থ সহ একটি পশ্চিম ডক সম্পূর্ণ হয়েছে। অন্যান্য বৃহৎ সম্প্রসারণ প্রকল্পগুলির সঙ্গে বন্দরটির পণ্যসম্ভার পরিচালনা ক্ষমতা ২০২০ সালের মধ্যে ১৮০ মিলিয়ন টনে বৃদ্ধি করার পরিকল্পনা রয়েছে।
প্রধান পরিকল্পনা
পারাদ্বীপকে ভারতের ছয়টি প্রধান পেট্রোলিয়াম, রাসায়নিক ও পেট্রোকেমিক্যাল বিনিয়োগ অঞ্চল (পি.সি.পি.আই.আর.) হিসাবে চিহ্নিত করা হয়েছে। পারাদ্বীপকে চীনে পুডং, ইউরোপের রটারডাম এবং উত্তর আমেরিকায় হিউস্টনের ত করে গড়া হবে। পারাদ্বীপ পিসিপিআইআর ৬৮৮ বিলিয়ন মার্কিন ডলার বিনিয়োগের সম্ভাব্যতা চিহ্নিত করেছে, যা ২৮৪ বর্গ কিলোমিটার (১১০ বর্গ মাইল) এলাকায় ছড়িয়েছে।
ওড়িশা সরকার ২০২৫ সালের মধ্যে ৩,০০,০০ কোটি টাকা পারাদ্বীপে বিনিয়োগের করার পরিকল্পনা করছে। তাই বিদ্যমান বন্দর অবকাঠামোটির উন্নয়ন করার পরিকল্পনা ছিল। একটি নতুন পরিকল্পিত রেললাইন লাইন পারাদ্বীপ-হরিদাসপুর সমাপ্তির পথে। ভুবনেশ্বর ও পারাদ্বীপের মধ্যে একটি নতুন গ্রীনফিল্ড মহাসড়কের পরিকল্পনা করা হয়েছে।
উপকূলীয় মহাসড়কদ্বারা পারাদ্বীপের সাথে ধামরা বন্দর ও অষ্টারঙ্গ বন্দরকে সংযোগের পরিকল্পনা করেছিল। পরিবহন অবকাঠামো সহজতর করার জন্য একটি নতুন বিমানবন্দর গোও দ্বারা প্রস্তাবিত হয়েছে।
এশিয়ার বৃহত্তম পিসিআইপিআর অঞ্চল তৈরির পরিকল্পনা অনুযায়ী পারাদ্বীপ উন্নয়ন কর্তৃপক্ষ কর্তৃক ২০৩০ সালের মধ্যে পার্শ্ববর্তী আধা-নগর এলাকার পাশাপাশি পারাদ্বীপ শহরকে একটি শিল্প নগরী হিসেবে গড়ে তোলার পরিকল্পনা রয়েছে।
প্রোতাশ্রয়
বন্দরটির প্রোতাশ্রয়টি কৃত্রিম। এটি একটি সমুদ্র বন্দর এবং এর গভীরতা ১৩.৫ মিটার। বন্দরটির ৯০,০০০ ডিডব্লুটি অবধি জাহাজ নিয়ন্ত্রণ করার ধারণক্ষমতা আছে।
পণ্য নিয়ন্ত্রণ
বন্দরটি ২০০৯-২০১০ সালে ৫৭ মিলিয়ন টন পণ্য নিয়ন্ত্রত করেছে। ২০১৩-২০১৪ সালে বন্দরটি ৮৬ মিলিয়ন টন পণ্য নিয়ন্ত্রণ করেছে।
পাঁচবিবি এল. বি. পাইলট সরকারী উচ্চ বিদ্যালয়
'''পাঁচবিবি এল. বি. পাইলট সরকারি উচ্চ বিদ্যালয়''' বাংলাদেশের রাজশাহী বিভাগের জয়পুরহাট জেলারং পাঁচবিবি উপজেলার একটি সরকারি বিদ্যালয়। এই বিদ্যালয়টি জেলার একটি অন্যতম বিদ্যালয়। বিদ্যালয়টি ১৯০৪ সালে প্রথম প্রতিষ্ঠিত হয়।
ইতিহাস
১৯২৫ সালে মাইনর স্কুল হিসেবে প্রতিষ্ঠিত হয়।১৯৪০ সালে উচ্চ বিদ্যালয় হিসাবে আত্মপ্রকাশ করে এটি। বর্তমান এনএম উচ্চ বিদ্যালয় থেকে স্থানান্তরিত হয়ে নিজ ভবনে আসে। ১৯৮৭ সালে এই প্রতিষ্ঠানকে জাতীয়করণ করা হয়। জমিদার লাল বিহারীর পৌত্র কুমুদ বিহারী মাতাইশ মঞ্জিলের বৈঠক খানায় বসে এই বিদ্যালয় প্রতিষ্ঠার পরিকল্পনা করেন।
প্রথম প্রধান শিক্ষক ছিলেন বাবু বিরেন দত্ত, বর্তমান প্রধান শিক্ষক জনাব নজরুল ইসলাম, ছাত্র সংখ্যা-৪৫০, স্টাফ সংখ্যা ১৯।
জিন কেলি
ইউজিন করেন কেলি (Eugene Curran Kelly; ২৩শে আগস্ট, ১৯১২ – ২রা ফেব্রুয়ারি, ১৯৯৬) একজন মার্কিন চলচ্চিত্র, মঞ্চ ও টেলিভিশন অভিনেতা, নৃত্যশিল্পী, চলচ্চিত্র পরিচালক, প্রযোজক ও নৃত্য-পরিচালক ছিলেন। তিনি তার শক্তিশালী ও ক্রীড়াবিদতুল্য নাচের শৈলী, সুদর্শন রূপ এবং বিভিন্ন অমায়িক চরিত্রে অভিনয়ের জন্য বিখ্যাত ছিলেন।
জিন কেলি মূলত গীতিনাট্যমূলক চলচ্চিত্রে অভিনয় করতেন। তিনি ১৯৪০ ও ১৯৫০-এর দশকের সবচেয়ে সফল কিছু গীতিনাট্যমূলক ছায়াছবিতে অভিনয়, নৃত্য পরিচালনা ও পরিচালনার দায়িত্ব পালন করেন। ১৯৪২ সালে তিনি জুডি গারল্যান্ডের বিপরীতে ফর মি অ্যান্ড মাই গ্যাল ছায়াছবির মাধ্যমে তার অভিনয়জীবন শুরু করেন। এর পরে তিনি একে একে ডু ব্যারি ওয়াজ আ লেডি (১৯৪৩), থাউজেন্ডস চিয়ার (১৯৪৩), দ্য পাইরেট (১৯৪৮), অন দ্য টাউন (১৯৪৯) এবং ইট্‌স অলওয়েজ ফেয়ার ওয়েদার (১৯৫৫)সহ আরও অনেক ছবিতে অভিনয় করেন। কর্মজীবনের শেষদিকে তিনি গীতিনাট্য ধারার বাইরে দুইটি ছবিতে অভিনয় করেন, যেগুলি হল ইনহেরিট দ্য উইন্ড (১৯৬০) এবং ওয়াট আ ওয়ে টু গো (১৯৬৪)। এছাড়া তিনি গোটা কর্মজীবন জুড়েই অনেকগুলি ছবি পরিচালনা করেন। এদের মধ্যে হেলো, ডলি! (১৯৬৯) উল্লেখযোগ্য;  ছবিটি অস্কার পুরস্কারের জন্য সেরা চলচ্চিত্র শ্রেণীতে মনোনীত হয়েছিল।
নাখন ফানোম প্রদেশ
যে
নাখোন ফানোম প্রদেশ ( นครพนม ,  ) হল থাইল্যান্ডের ছিয়াত্তরটি প্রদেশের একটি ( চাংওয়াত ) উচ্চ উত্তর-পূর্ব থাইল্যান্ডে অবস্থিত যেটিকে ইসানও বলা হয়। সরাসরি সংলগ্ন প্রদেশগুলি হল (দক্ষিণ ঘড়ির কাঁটার দিক থেকে): মুকদাহান, সাকন নাখোন এবং বুয়েং কান । উত্তর-পূর্বে এটি লাওসের খামউয়ানের সীমানা।
ভূগোল
মেকং নদী উপত্যকায় অবস্থিত প্রদেশটি বেশিরভাগই সমভূমি। প্রদেশের উত্তর অংশে আরও উঁচু, বন-আচ্ছাদিত বৈশিষ্ট্য রয়েছে। উত্তর অংশের প্রধান নদী হল সংখরাম নদী এবং ছোট ওউন নদী। কুম নদীর একমাত্র উল্লেখযোগ্য জলস্রোত হিসাবে দক্ষিণ অংশটি চ্যাপ্টা। প্রাদেশিক রাজধানী, নাখোন ফানোম শহরটি মেকং নদীর তীরে অবস্থিত।
ফু লাং কা ন্যাশনাল পার্ক ৫০ কিমি 2 জুড়ে বন ও পাহাড়ের এবং তাত খাম এবং তাত ফো জলপ্রপাতগুলি এর সবচেয়ে জনপ্রিয় আকর্ষণ হিসাবে অন্তর্ভুক্ত। লেডি স্লিপার অর্কিডের মতো ফুল এবং বিভিন্ন বন্যপ্রাণী পার্কে পাওয়া যায়। মোট বনাঞ্চল হল     বা প্রাদেশিক এলাকার ১৪ শতাংশ।
ইতিহাস
নাম নাখোন ফানোম, যার অর্থ 'পাহাড়ের শহর', রাজা প্রথম রাম এই শহরটিকে দিয়েছিলেন। নাখোন ফানোমের মধ্যেই কোন পর্বত নেই, চুনাপাথরের পর্বতগুলি মেকং নদীর ওপারে লাওসের থাখেক শহরে কেন্দ্রীভূত। নাখোন ফানোমকে আরো সঠিকভাবে বর্ণনা করা হয়েছে এমন একটি শহর হিসেবে যেখানে পাহাড় দেখা যায়।
এলাকাটি দীর্ঘকাল ধরে লাও জনগণের দ্বারা বসতি স্থাপন করেছিল এবং ল্যান জাং রাজ্যের অন্তর্গত ছিল। এটি আয়ুথায়া রাজ্যের নিয়ন্ত্রণে আসার পর, জনসংখ্যা প্রধানত লাওভাষী ছিল। প্রথমে এটি সি খোত্রাবুন নামে পরিচিত ছিল এবং রাজা রামের রাজত্বকালে মারুকখান নামে পরিচিত ছিল।
আমেরিকান যুদ্ধের সময় (বা ভিয়েতনাম যুদ্ধ ) নাখোন ফানোম উত্তর ভিয়েতনামী বিদ্রোহী এবং মার্কিন বাহিনীর মধ্যে লড়াই দেখেছিলেন। ১৯৬০-এর দশকে, ১৩১টি উপ-জেলার ( টাম্বন ) মধ্যে ৭৩টি ভিয়েতনামি এবং লাও কমিউনিস্টদের দ্বারা অনুপ্রবেশ করেছিল বলে অভিযোগ করা হয়েছিল এবং প্রদেশটি "বিদ্রোহের কেন্দ্রস্থল" হিসাবে পরিচিত ছিল। মার্কিন এবং থাই বাহিনী নাখোন ফানোমে একটি ঘাঁটি স্থাপন করেছিল, যেখানে থাই সামরিক বাহিনী 56 তম এয়ার কমান্ডো উইংয়ের আয়োজন করেছিল, যা লাওসের হো চি মিন ট্রেইল উভয়ের বিরুদ্ধে বিশেষ অভিযান পরিচালনা করেছিল এবং থাই কমিউনিস্ট বাহিনীর বিরুদ্ধে বিদ্রোহ-বিরোধী অভিযান পরিচালনা করেছিল। প্রাথমিকভাবে লাওস এবং উত্তর ভিয়েতনামের ভিতরে অনুসন্ধান ও উদ্ধার অভিযান পরিচালনা করার সময়।
১৯৬৫ সালের ৭ আগস্ট, প্রদেশের একটি নৃতাত্ত্বিক ফু থাই গ্রাম, যখন থাইল্যান্ডের কমিউনিস্ট যোদ্ধা এবং থাই নিরাপত্তা বাহিনীর মধ্যে প্রথম শারীরিক সংঘর্ষ হয় তখন শিরোনাম হয়। আটজন কমিউনিস্ট গ্রামবাসী জড়িত ছিল, যাদের মধ্যে একজন শহরটিকে রাষ্ট্রীয় বাহিনী দ্বারা ঘেরাও করার পরে ঘটনার সময় গুলি করে হত্যা করা হয়েছিল।
১৯৬৭ থেকে ১৯৭১ সালের মধ্যে, বেশিরভাগ কমিউনিস্ট বিদ্রোহী পরাজিত হয়েছিল। ভিয়েতনাম যুদ্ধের শেষের দিকে, মার্কিন বাহিনী তাদের ইন্দোচাইনিজ সামরিক অভিযান নাখোন ফানোমে নিয়ে যায়।
ভিয়েতনামের কমিউনিস্ট নেতা হো চি মিন ১৯২৮ এবং ১৯৩১ সাল থেকে বান নাচোকে বাস করতেন, যা এখন এয়ারবেস এবং নাখোন ফানোমের মধ্যবর্তী রাস্তার একটি ছোট গ্রাম। তার প্রাক্তন বাড়ি এবং একটি যাদুঘর জনসাধারণের জন্য উন্মুক্ত।
প্রতীক
প্রাদেশিক সিল দ্যাট ফানোম জেলার ফ্রা দ্যাট ফানোমের প্যাগোডা দেখায়। মূলত খমের-শৈলীতে 535 খ্রিস্টপূর্বাব্দে নির্মিত, এটি 1675 সালে ভেঙে পড়ে এবং লাও-শৈলীতে পুনর্নির্মিত হয়। প্রাদেশিক গাছ, সেইসাথে ফুল, Fagraea সুগন্ধি ।
প্রাদেশিক স্লোগান হল "শ্রদ্ধেয় ফ্রাথাট ফানোমের শহর, সাংস্কৃতিক বৈচিত্র্য, সুন্দর ফু থাই মহিলা, উজ্জ্বল আলোকিত নৌকা মিছিল এবং মনোরম মেকং নদী"।
সংস্কৃতি
প্রদেশের গুরুত্বপূর্ণ উৎসবগুলোর মধ্যে রয়েছে প্রতি বছর মে ও জুন মাসে অনুষ্ঠিত ফু থাই জাতিগোষ্ঠীর ঐতিহ্যবাহী নৃত্য। ফ্রা দ্যাট ফানোম মন্দির মেলা প্রতি ফেব্রুয়ারি অনুষ্ঠিত হয়, যখন অনেক স্থানীয় লোক মন্দিরে শ্রদ্ধা জানাতে যান। নভেম্বরে বৌদ্ধ লেন্টের শেষে, একটি আলোকিত নৌকা মিছিল হয়।
রন্ধনপ্রণালী ইসানের মতই। প্লারা, গাঁজানো, সংরক্ষিত মাছ, মূলত সি সংখরাম এলাকা থেকে আসে যা এখন থাইল্যান্ড জুড়ে জনপ্রিয়।
প্রদেশের ঐতিহ্যবাহী পণ্যের মধ্যে রয়েছে হাতে বোনা কাপড়, সিল্ক বা তুলা থেকে তৈরি। রেনু নাখোন, দ্যাট ফানোম এবং সি সংখরাম জেলাগুলি এই শিল্পের কেন্দ্র। এছাড়াও প্রদেশে হাতে তৈরি খেনি যন্ত্র তৈরি করা হয়।
অর্থনীতি
থাম্ব| ইসান টুক-টুক ড্রাইভাররা নাখোন ফানোমে যাত্রীদের জন্য অপেক্ষা করছে।
বিশেষ অর্থনৈতিক অঞ্চল
, তৃতীয় থাই-লাও ফ্রেন্ডশিপ ব্রিজ এবং নাখোন ফানোম চেকপয়েন্টের কাছে একটি 1,335 রাই সাইটে যথাক্রমে হোটেল, ক্রীড়া কমপ্লেক্স, স্বাস্থ্যসেবা এবং বাণিজ্য প্রদর্শনী কেন্দ্র এবং অন্যান্য সুবিধা সহ একটি বাণিজ্যিক মিশ্র-ব্যবহারের প্রকল্প তৈরি করা হচ্ছে। এটি সারা দেশে নির্মিত দশটি বিশেষ অর্থনৈতিক অঞ্চলের (SEZ) মধ্যে একটি।
পর্যটন
প্রদেশটি পর্যটন থেকে খুব কম আয় করে। সরকারি কর্মকর্তাদের মতে, ২০১৭ সালে প্রায় ১.২ মিলিয়ন পর্যটক পরিদর্শন করেছেন, যার মধ্যে মাত্র ১০ শতাংশ বিদেশী। প্রদেশটি 2018 সালে পর্যটকদের আগমনের সংখ্যা ১.৫ মিলিয়নেরও বেশি হওয়ার পরিকল্পনা করেছে।
প্রশাসনিক বিভাগ
থাম্ব| ১২টি জেলার মানচিত্র
প্রাদেশিক সরকার
প্রদেশটি ১২টি জেলায় ( amphoes ) বিভক্ত। জেলাগুলিকে আবার ৯৭টি উপজেলা ( তাম্বন) এবং 1,040টি গ্রামে (মুবান ) ভাগ করা হয়েছে।
শিক্ষা
শহরটি নাখোন ফানোম ইউনিভার্সিটির স্থান, যা ২০০৫ সালে প্রাক্তন নাখোন ফানোম রাজাভাত বিশ্ববিদ্যালয় সহ বেশ কয়েকটি স্থানীয় বিদ্যালয়ের একীভূতকরণের মাধ্যমে গঠিত হয়েছিল।
রাস্তা
রুট ২১২ নং খাই থেকে মেকং নদী ধরে নাখোন ফানোম হয়ে মুকদাহান পর্যন্ত এবং তারপরে দক্ষিণে উবন রাতচাথানি পর্যন্ত চলে। রুট ২২ পশ্চিমে সাখোন নাখোন হয়ে উদন থানির দিকে নিয়ে যায়।
বায়ু
নাখোন ফানোম শহর থেকে চার কিলোমিটার পশ্চিমে অবস্থিত নাখোন ফানোম বিমানবন্দর দ্বারা পরিবেশিত হয়।